पुस्तक विमोचनको समाचारले यति धेरै महत्व पायो कि म आफैँ छक्क परेँ । मैले थाहा पाएसम्म नेपालका राष्ट्रियस्तरका दैनिक, साप्ताहिक पत्रिकामा र अनलाइनमा गरी पचासी वटामा समाचार आएको रहेछ । सबै पत्रकार मित्रहरूले ठूलो गुन लगाएर सहयोग गर्नुभयो । आएजति सबै समाचारलाई फेसबुकमा राखेँ । कति मित्रहरूले त्यही समाचारका मुनि प्रतिक्रिया लेखे ‘अब त किताबै नपढे हुने भयो । …. पुस्तकको समीक्षा, टिप्पणी पत्रिकामा नछापिए पनि पुस्तकले राम्रै बजार पाउने भयो… आदि आदि ।’
